钦定古今图书集成/明伦汇编/交谊典/第077卷 > 《西江月》〈赠别〉张大烈
## 钦定古今图书集成/明伦汇编/交谊典/第077卷 > 《西江月》〈赠别〉张大烈

《柳折河桥赠别》，朝朝眼望飞鸿。行云流水各西东，镜
欲圆时如梦。孤影懒烘红日，寒衾怯骤金风。怎如
梢妪伴舟翁，免得往来迎送。

梁昭明太子《十二月启》：“昔时文会，长思风月之交；今
日言离，永叹参商之隔。”〈又〉叹分飞之有处，嗟会面以
无期。

满纸千金，寄张无我，仆明日解缆矣。汀舟孤月，增我
离思。前路山川奇胜，当尽写以赠君。君徜徉酣畅时，
辄唤山人。仆虽千里，当神来也。

《与戴君肇》把袂河梁，刺刺政难分去。风引片帆，兰桡
迅举，蒹葭箫鼓中，便成千里。涕泗涓涓，与江流增涨，
桃花潭水，弗言深矣。

与陈对廷，骊驹在门，遐踪万里，云山相缪，郁乎苍苍，
人非木石，能不怆神也哉！几欲奉扳河舫，一泛秦淮
夜月，而仆夫旅病，屡违念言不腆敝缄，以将片绪。先
生行矣，西归好音，计在何日，尚图出祖于江之浒。
《答沈茂初峡江元夜》，获揽绛驺，促膝敲诗，烧松煨酒，
便成一段佳话。第恨市远晓别时，弗能再赊竹叶饲
从者，祇今懊恼耳。

《梁昭明太子诗》，“别前秋叶落，别后春花芳，雷叹一声
响，雨泪忽成行。”

《刘孝绰诗》：“掩袂眺征云，衔杯惜馀景。”

《唐虞世南诗》：“穷途属岁晚，临水忽分悲。抱影同为客，
伤情共此时。”〈又〉举袂惨将别，停杯怅不怡。风严征雁
远，雪暗去篷迟。

《骆宾王》诗：“竹叶离樽满，桃花别路长。”

《李峤》诗：“离人席上起，征马路傍嘶。别酒倾壶赠，行书
掩泪题。”〈又〉岐路方为客，芳樽暂解颜。人随转蓬去，春
伴落梅还。〈又〉曲中惊《别绪》，醉里失愁容。星月悬秋汉风霜入曙钟。

《王勃诗》：“开襟方未已，分袂忽多违。”

高适诗：“孰知非远别，终念对穷秋。”

杜甫诗：“死别已吞声，生别常恻恻。”

钱起诗：“日斜宫树闻蝉满，雨过关城见月新。”〈又〉征陌
独愁飞盖远，离筵只惜暝钟催。明月既能通忆梦，青
山何用隔同心。

权德舆诗：“新知折柳赠，旧侣乘篮送。